97/582/EY: Komission päätös, tehty 28 päivänä heinäkuuta 1997, rehuseoksissa kiellettyjen ainesten luettelosta tehdyn päätöksen 91/516/ETY muuttamisesta (ETA:n kannalta merkityksellinen teksti)



Virallinen lehti nro L 237 , 28/08/1997 s. 0039 - 0040



KOMISSION PÄÄTÖS, tehty 28 päivänä heinäkuuta 1997, rehuseoksissa kiellettyjen ainesten luettelosta tehdyn päätöksen 91/516/ETY muuttamisesta (ETA:n kannalta merkityksellinen teksti) (97/582/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehuseosten pitämisestä kaupan 2 päivänä huhtikuuta 1979 annetun neuvoston direktiivin 79/373/ETY (1), sellaisena kuin se on viimeksi muutettuna direktiivillä 96/24/EY (2), ja erityisesti sen 10 artiklan e alakohdan, sekä katsoo, että naudan spongiformisia enkefalopatia (BSE) -tapauksia on havaittu tietyissä jäsenvaltioissa; myös scrapie-tautia on ilmennyt tietyissä jäsenvaltioissa; BSE- ja scrapie-taudinaiheuttajat voivat siirtyä ravinnon kautta, nautaeläinten BSE-taudin alkuperänä pidetään tarttuvien spongiformisten enkefalopatioiden taudinaiheuttajia kantavista märehtijöistä saadun valkuaisen käyttöä nautaeläinten ravintona; tätä valkuaista ei ollut käsitelty riittävästi taudinaiheuttajien tuhoamiseksi, komissio on tehnyt 27 päivänä kesäkuuta 1994 päätöksen 94/381/EY (3), sellaisena kuin se on muutettuna päätöksellä 95/60/EY (4), joka koskee tiettyjä BSE-tautiin ja nisäkkäistä saadun valkuaisen käyttöön ruokinnassa liittyviä suojatoimenpiteitä märehtijöiden suojaamiseksi sen varalta, että nykyisillä valkuaisen käsittelyssä käytettävillä menetelmillä ei pystytä aina täysin varmistamaan kyseisten taudinaiheuttajien inaktivoitumista; kyseisessä säädöksessä kielletään nisäkäskudoksista saadun valkuaisen käyttö märehtijöiden ruokinnassa ja säädetään tätä kieltoa koskevista poikkeuksista sellaisten tuotteiden osalta, jotka eivät aiheuta terveysriskiä, ottaen huomioon terveysriskit, joita liittyy nisäkäskudoksista saatua valkuaista sisältävien saastuneiden rehujen käyttöön märehtijöiden ruokinnassa, sekä mahdollisuuden, että tauti voi tarttua myös ihmisiin, neuvosto päätti 1, 2 ja 3 päivänä huhtikuuta 1996 pidetyssä kokouksessa säätää lisätoimenpiteitä ihmisten ja eläinten terveyden turvaamiseksi, komission päätöksessä 91/516/ETY (5), sellaisena kuin se on viimeksi muutettuna päätöksellä 95/274/EY (6), vahvistetaan luettelo rehuseoksissa kielletyistä aineksista, käytännön syistä ja oikeudellisen johdonmukaisuuden vuoksi on myös rehulainsäädäntöön tarpeen sisällyttää eläinlääkintälainsäädännössä jo vahvistettu kielto, joka koskee tiettyjen nisäkäskudoksista saatujen valkuaisten käyttöä märehtijöiden ruokinnassa; luetteloa pitäisi täydentää kieltämällä kyseisten tuotteiden käyttö märehtijöille tarkoitettujen rehuseosten valmistusaineina, tämän asetuksen säännöksiä sovelletaan, sanotun kuitenkaan rajoittamatta erityisesti tiukempien säännösten ja määräysten soveltamista, joita jäsenvaltiot voivat antaa eläinlääkintäsäännöistä eläinjätteen hävittämisessä, käsittelyssä ja markkinoille saattamisessa sekä taudinaiheuttajien ehkäisemisestä eläin- ja kalaperäisissä rehuissa sekä direktiivin 90/425/ETY muuttamisesta 27 päivänä marraskuuta 1990 annetun neuvoston direktiivin 90/667/ETY (7), sellaisena kuin se on viimeksi muutettuna direktiivillä 92/118/ETY (8) 1 artiklan 2 kohdan mukaisesti, ja tässä päätöksessä säädetyt toimenpiteet ovat pysyvän rehukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 91/516/ETY liite tämän päätöksen liitteen mukaisesti. 2 artikla Liitteessä säädettyjä säännöksiä sovelletaan, sanotun kuitenkaan rajoittamatta päätöksen 94/381/EY säännösten soveltamista ja jäsenvaltioiden direktiivin 90/667/ETY 1 artiklan 2 kohdan nojalla antamien säännösten soveltamista. 3 artikla Tätä päätöstä sovelletaan 1 päivästä joulukuuta 1997. 4 artikla Tämä päätös on osoitettu kaikille jäsenvaltioille. Tehty Brysselissä 28 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 86, 6.4.1979, s. 30 (2) EYVL N:o L 125, 23.5.1996, s. 33 (3) EYVL N:o L 172, 7.7.1994, s. 23 (4) EYVL N:o L 55, 11.3.1995, s. 43 (5) EYVL N:o L 281, 9.10.1991, s. 23 (6) EYVL N:o L 167, 18.7.1995, s. 24 (7) EYVL N:o L 363, 27.12.1990, s. 51 (8) EYVL N:o L 62, 15.3.1993, s. 49 LIITE Lisätään kohta seuraavasti: "9. Nisäkäskudoksista saatu valkuainen märehtijöille tarkoitettujen rehuseosten valmistusaineena, lukuun ottamatta seuraavia tuotteita: - maito ja maitotuotteet, - liivate, - vuodista ja nahoista seuraavalla menetelmällä saadut aminohapot; käsittely pH:ssa 1-2 ja sen jälkeen pH:ssa > 11, jonka jälkeen lämpökäsittely 30 minuutin ajan 140 °C:n lämpötilassa 3 baarin paineessa, - rasvattomiksi puhdistetuista luista saatu dikalsiumfosfaatti, ja - kuivattu plasma ja muut verivalmisteet."